помогне да отстранят несъответствията с приложимите международни стандарти за безопасност в гражданското въздухоплаване. Държавите членки бяха приканени да отговорят на тези искания на двустранна основа в сътрудничество с Комисията и EASA. Във връзка с това Комисията отново посочи ползата от предоставянето на информация на международната авиационна общност — по-специално чрез базата данни на мрежата на Международната организация за гражданско въздухоплаване (ИКАО) за сътрудничество и съдействие в областта на безопасността — относно оказваната от Съюза и държавите членки техническа помощ за трети държави за подобряване на безопасността на въздухоплаването в целия свят.
 (8)
 Евроконтрол представи на Комисията и Комитета за авиационна безопасност актуализирана информация за състоянието на функцията на SAFA и за операторите от трети държави (ОТД), чрез която се подават сигнали за предупреждение, и също така представи текущите статистически данни, свързани със съобщенията, предупреждаващи за забранени въздушни превозвачи.
 Въздушни превозвачи от Съюза
 (9)
 След като EASA анализира получената информация от проведените наземни инспекции на въздухоплавателните средства на превозвачи от Съюза и от стандартизационните инспекции, извършени от EASA, както и от специалните инспекции и одити, проведени от националните въздухоплавателни органи, няколко държави членки предприеха определени принудителни мерки, за които уведомиха Комисията и Комитета за авиационна безопасност. България осведоми Комисията и Комитета за авиационна безопасност относно действията, предприети във връзка с въздушните превозвачи с издадени в страната свидетелства.
 (10)
 Държавите членки отново потвърдиха готовността си да предприемат необходимите действия, когато информация, важна за безопасността, показва наличието на непосредствени рискове за безопасността в резултат на неспазване на съответните стандарти за безопасност от страна на въздушни превозвачи от Съюза.
 Въздушни превозвачи от Ангола
 (11)
 Въздушните превозвачи със свидетелства, издадени в Ангола, с изключение на TAAG Angola Airlines (TAAG), който е включен в приложение Б към Регламент (ЕО) No 474/2006, изменен с Регламент (ЕС) No 619/2009 на Комисията (5), понастоящем са включени в приложение А към Регламент (ЕО) No 474/2006, изменен с Регламент (ЕС) No 1131/2008 на Комисията (6), и са предмет на пълна забрана.
 (12)
 От 10 до 14 декември 2018 г. експерти от Комисията, EASA и държавите членки проведoха в Ангола посещение за оценка на място от страна на Съюза в офисите на компетентния орган на Ангола — Instituto Nacional da Aviação Civil (INAVIC), както и на трима въздушни превозвачи със свидетелства, издадени в Ангола, а именно TAAG, SonAir и Heli Malongo.
 (13)
 INAVIC следва подход към авиационната безопасност, в който липсват съвременни техники за управление на авиационната безопасност. Въпреки това Ангола определено е постигнала напредък след последното посещение за оценка на място от страна на Съюза през юни 2009 г. Ангола актуализира своята законодателна рамка за безопасност на въздухоплаването и разработи нови технически предписания, наречени Normativas Técnicas Aeronáuticas (NTA). NTA обхващат почти всички приложения на ИКАО, с изключение на приложение 19. INAVIC работи по ново преразглеждане на NTA. INAVIC разработи и вътрешно одобри набор от процедури за покриване на задълженията за надзор на въздухоплаването. Въпреки това все още съществуват някои недостатъци във вътрешните процедури, контрола на документите, редовното регистриране на досиета и обучението на инспекторите. Предвид недостатъците, настоящото ръководство на INAVIC изрази